El Gran Mestre Internacional d'Escacs i Multicampió del Món Anatoli Kárpov, visita el Castell d'Alaquàs on s'intal·larà el museu que durà el seu nom
04/02/2020

# El Gran Mestre Internacional d'Escacs i Multicampió del Món Anatoli Kárpov, visita el Castell d'Alaquàs on s'intal·larà el museu que durà el seu nom

*   04/02/2020
*   [Esports](/categoria/7/0/esports)
*   [Imprimir](#)
*   Compartir
*    https://www.alaquas.org/documento.asp?id\_do=17826

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F17826%2F0&title=Ajuntament%20d%27Alaqu%C3%A0s.%20Premsa.El%20Gran%20Mestre%20Internacional%20d%27Escacs%20i%20Multicampi%C3%B3%20del%20M%C3%B3n%20Anatoli%20K%C3%A1rpov%2C%20visita%20el%20Castell%20d%27Alaqu%C3%A0s%20on%20s%27intal%C2%B7lar%C3%A0%20el%20museu%20que%20dur%C3%A0%20el%20seu%20nom)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/17826/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/17826/04022020img_0729_1_Form_4.jpg)](https://www.alaquas.org/ficheros/documentos/2020/2/17826/04022020img_0729_1_Form_10.jpg "<a href='https://www.alaquas.org/ficheros/documentos/2020/2/17826/04022020img_0729_1_Form_10.jpg' target=_blank><i class='fa fa-external-link' aria-hidden='true'></i>.El Gran Mestre Internacional d'Escacs i Multicampió del Món Anatoli Kárpov, visita el Castell d'Alaquàs on s'intal·larà el museu que durà el seu nom</a>")

Durant la cita s'ha procedit a la signatura d'un conveni per a establir el primer museu del món dedicat a la seua figura i la posada en marxa d'un projecte pilot a Alaquàs que permetrà donar difusió de la disciplina dels escacs a tots els sectors de la població

El municipi d’Alaquàs ha rebut hui 31 de gener la visita del Gran Mestre Internacional i multicampió mundial d’escacs Anatoli E. Kárpov. A les portes de l’Ajuntament, on ha tingut lloc la recepció oficial, l’esperava l’Alcalde del municipi Toni Saura junt a la Corporació Municipal, diputats i diputades de les Corts Valencianes, President de la Federació Valenciana d’escacs i del Club d’escacs d’Alaquàs i representants del Consolat Rus a la CV, entre altres autoritats.

Minuts després de la recepció i la signatura del llibre d’honor, la comitiva encapçalada per Anatoli Kárpov ha visitat el Castell d'Alaquàs. Una vegada allí han recorregut cadascuna de les estades del monument renaixentista i en particular les tres sales nobles propostes per a situar el museu que durà el nom de qui ha sigut múltiples vegades campió del món.

A la Sala Institucional del Castell s'ha procedit a la signatura del protocol d'intencions que contempla per una banda, la instal·lació del primer museu del món dedicat a la figura de Kárpov i la història moderna dels escacs i per una altra banda la posada en marxa d’un projecte pilot a Alaquàs per a la implantació d'aquesta disciplina i la difusió dels escacs a tots els sectors de la població.

Aquesta vesprada, a les 19 h en el Claustre del Castell el gran mestre internacional oferirà una xarrada-col·loqui que du per nom "Anatoly Kárpov, una vida dedicada als escacs". Cita oberta al públic en la qual està prevista l'assistència de diferents clubs d’escacs de la comarca.